સાઉથ કોરિયાના સૌથી ધનાઢ્યો પૈકી એક મનાતા લી પર ચોઈ દ્વારા નિયંત્રિત ચાર સંસ્થાઓને 38 મિલિયન ડોલરની ચૂકવણી કરાઈ હોવાના આરોપ છે. ચોઈ દ્વારા આ સંસ્થાઓ પાર્કની નીતિઓને ટેકો આપવા માટે ચલાવાતી હોવાનું મનાય છે. સેમસંગ દ્વારા આ સંસ્થાઓને ડોનેશન આપવાની વાત નકારાઈ નથી પરંતુ કંપની દ્વારા પાર્કના દબાણમાં આવીને ડોનેશન આપ્યું હોવાની કબૂલાત કરાઈ છે. સેમસંગ દ્વારા ચોઈની દીકરીના ઘોડેસવારીની ટ્રેનિંગ માટે પણ ઘણાં પૈસા ચૂકવાયા હોવાનું જાણવા મળ્યું છે. બદલામાં લી દ્વારા સેમસંગની બે સહયોગી કંપનીઓના રુ.8 બિલિયનના વિલય અંગે સરકારી મદદ માંગવામાં આવી હોવાનો આરોપ છે.